Արձագանքելով երեկ Պաշտպանության նախարարության տարածած այն հայտարարությանը, որ փետրվարի 23-ին շփման գծում սպանված Ալբերտ Ադիբեկյանին գնդակահարել է ոչ թե ադրբեջանցի դիպուկահարը, այլ ծառայակից Իգնատ Ենգիբարյանը` «Հայկական ժամանակ» օրաթերթը հետաքրքրվել է Երգի պետական թատրոնի ղեկավար Արթուր Գրիգորյանից, թե արդյոք նոր հանգամանքները կփոխե՞ն իր վերաբերմունքը Ադրբեջանում կայանալիք «Եվրատեսիլ» մրցույթի նկատմամբ: Հիշեցնենք, որ երգիչների մի խումբ Ադիբեկյանի մահից հետո հայտարարել էր, որ Հայաստանը չպետք է մասնակցի «Եվրատեսիլին» մի երկրում, որը հայ զինվոր է սպանում: